Komisijos Reglamentas (EB) Nr. 1307/95
1995 m. birželio 8 d.
iš dalies keičiantis Reglamentą (EEB) Nr. 2273/93, nustatantį grūdų intervencinius centrus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Austrijos, Suomijos ir Švedijos stojimo aktą,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Austrijos, Suomijos ir Švedijos stojimo aktu ir Komisijos reglamentu (EB) Nr. 3290/94 [2], ypač į jo 5 straipsnį,
kadangi 1993 m. liepos 28 d. Komisijos reglamentą (EEB) Nr. 2273/93 [3] su paskutiniais pakeitimais, padarytais Reglamentu (EB) Nr. 3129/94 [4], reikėjo suderinti su Stojimo akto nuostatomis;
kadangi pasirodė, kad Švedijoje nustatyto intervencijos centrų skaičiaus nepakanka, kad būtų galima užtikrinti tinkamą intervencinių priemonių veikimą toje šalyje; kadangi intervencinių centrų skaičių reikėtų atitinkamai padidinti; kadangi papildomi intervenciniai centrai Švedijoje buvo nustatyti remiantis jų geografine vieta ir sandėliavimo galimybėmis, kurios turi leisti sukaupti ir išvežti didelius grūdų kiekius;
kadangi norint, kad intervencija Švedijoje pradėtų veiksmingai funkcionuoti nuo 1994-1995 prekybos metų, turėtų kuo greičiau įsigalioti šio reglamento nurodyti pakeitimai; kadangi šis reglamentas turėtų būti pradėtas taikyti kuo greičiau;
kadangi šiame reglamente nurodytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2273/93 priedo dalis apie Švediją pakeičiama šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. birželio 8 d.